Annect-a ur d aɣ-yettaǧǧa ara ad d-nini belli tamaziɣt mačči d tulayt tamarkantit, imi ula d taglizit yelḥan aṭas deg umaḍal, tuget n wawalen i tessemres d awalen iberraniyen yexḍan taglizit. Ɣef waya tamaziɣt tezmer ad teseddu iḍrisen deg yal tusna, ihi dɣa yella wamek ara nesselmed timsirin n tsenselkimt s tutlayt tamaziɣt, Гer taggara, ad d-nini, amahil-agi n 2017 d win n 2015, d anaɛruḍ amectuḥ n usaẓi n tutlayt tamaziɣt ɣer sdat, imi nebɣa ad tekcem deg yal aḥric n tusna ayɣer ala, imi tesɛa ayen ara tt-yessaẓen deg wayen yerzan imawalen. Nessarem ɣer sdat ad ilin wid ara yesseftin deg yiḍrisen-agi iteknikiyen labaɛda wid n tsenselkimt, acku di tegnit n wass-a win ur nessin ara tasenselkimt yegra-d d ameɣbun n tusna.